Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: határozatában hitelesített, majd az Alkotmánybíróság a 9/2009. (II. 13.) AB határozatával – a kérdés védettsége okán –
Paragraph Index: 1727

2009. március 13-án – határidõben – terjesztették elõ az OVB-nél. A kifogást benyújtó szerint az OVB-nek meg kellett volna tagadnia a hitelesítést. Álláspontja szerint a kérdés nem felel meg az Nsztv. 13. §-ában megfogalmazott egyértelmûség követelményének, mert a választópolgár nem ismeri az elõvásárlási jog természetét, nem érti, miképp illetheti meg a családi gazdálkodót az elsõ helyen. A kérdés azért sem világos, mert nem határozza meg, hogy melyik családi gazdálkodóra vonatkozik. Véleménye szerint a népszavazás jogával való visszaélés történik, mivel ugyanezen a kérdésben már több alkalommal is hitelesítésre került az aláírásgyûjtõ ív, azonban az aláírások összegyûjtésére mégsem került sor. A rendeltetésszerû és jóhiszemû joggyakorlás elve sérül azáltal, hogy ugyanazon kérdésben sorozatosan hitelesítésre kerülnek a kezdeményezések, melynek következtében kikerülhetõvé, többszörösen meghosszabbíthatóvá válik az Nsztv. által az aláírások összegyûjtésére elõírt négy hónapos határidõ. II.

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes